Кара Толоевнанын jаан кызы Кызнак эjем энемнин баштапкы болушчызы jÿкле он алты jашту, эн кичинеги Нюра деп кызы бир jашту, эненин колдо алты бала артып калган. Адазы атанып jадарда кööркийлер адазын ÿйдежип кийнинен бир канча jÿгÿргендер. Кару адазы эжи, балдарыла калганчы катап кöрÿжип jатканын ол тушта кайдан билзин. Адалар öштÿни капшай оодо-согорго, кайра jанып балдарынын jÿрÿмин кöрöргö мендеген.